Airbus

Airbus S.A.S. (aikaisemmin Airbus Industrie) on eurooppalainen yhtiö, joka valmistaa matkustaja- ja sotilaslentokoneita. Sen emoyhtiö on ilmailu-, avaruus- ja puolustusvälineyhtiö Airbus Group.

 Historia 
pienoiskuva|vasen|Airbus A380 laskeutumassa ensilennoltaan.
Syyskuussa 1967 Ranska, Saksa ja Englanti solmivat yhteistyöpöytäkirjan (Memorandum of Understanding, MoU) 300-paikkaisen lentokoneen kehittämisen aloittamisesta. Koneen nimeksi tuli aikanaan Airbus A300. Tämä oli Concorden jälkeen toinen yritys monikansallisen eurooppalaisen siviilikoneen rakentamisessa.

Airbus perustettiin vuonna 1970 Ranskan lain määrittelemänä Groupement d'Intérêt Economique- eli GIE-yhteenliittymänä. Perustajat olivat ranskalainen Aérospatiale ja saksalainen Deutsche Aerospace. Englantilainen Hawker Siddeley ja hollantilainen Fokker osallistuivat siihen pian. Espanjalaisesta CASAsta (Construcciones Aeronauticas SA) tuli yhteenliittymän täysivaltainen osapuoli vuonna 1971.

Yhtymän päämaja oli aluksi Pariisissa, mutta se muutti vuonna 1974 Toulouseen, Etelä-Ranskaan. British Aerospacesta tuli yhtiön täysjäsen vasta 1979, kun se oli ottanut haltuunsa Hawker Siddeley -yhtiön.

Vuonna 2001 Airbus muuttui  osakeyhtiöksi, Airbus S.A.S. (Société par Actions Simplifiée). Sen omistajat ovat EADS (80 %) ja BAE Systems (20 %). EADS (European Aeronautic Defence and Space Company) syntyi vuonna 2000 ranskalaisen Aérospatiale-Matra SA:n, saksalaisen DaimlerChrysler Aerospacen eli DASA:n ja espanjalaisen CASAn yhdistyessä. BAE Systems syntyi puolestaan vuonna 1999 brittiläisten British Aerospacen (BAe) ja Marconi Electronic Systemsin yhdistyessä.

Suomalainen Patria Aviation on suunnitellut ja valmistaa Airbus A380:n spoilerit.

Airbus-yhtiöllä on Suomessa kaksi toimivaa yhtiötä: Airbus Defence and Space Oy ja Airbus DS Oy. Airbus on aiemmalla liikenimellään (Cassidian/EADS) toteuttanut mm. Suomen viranomaisverkon (Virve-verkko) sekä päätelaitteet Virve-verkon käyttäjille.

 Kokoonpanolinjat 
pienoiskuva|Airbus A350-900XWB.
Airbusilla on useita kokoopanolinjoja eri malleilleen. Näitä ovat:

 Toulouse, Ranskassa (A320-perhe, A330 ja A350)
 Hampuri, Saksa (A320-perhe)
 Seville, Espanja (A400M)
 Tianjin, Kiina (A320-perhe)
 Mobile, Yhdysvallat (A220- ja A320-perhe)
 Mirabel, Kanada (A220)

Airbus avasi ensimmäisen Euroopan ulkopuolisen kokoonpanolinjan Tianjinissa Kiinassa vuonna 2008. Vuonna 2023 Airbus ilmoitti avaavansa Kiinaan toisen A320-perheen kokoonpanolinjan. 

 Airbusin lentokonemallisto 
pienoiskuva|EgyptAirin Airbus A300-600R.
pienoiskuva|Luftwaffen Airbus A310 MRT MedEvac.
pienoiskuva|Swiss International Airlinesin Airbus A321-100 laskeutumassa.

 Malli Tyyppi Perhe Moottorien määrä kpl Ensilento/markkinoille Valmistus päättynyt KuvausA300B LaajarunkokoneA30021972/19742007A300B oli Airbusin ensimmäinen lentokone. Se tuotiin markkinoille Pariisin ilmailunäyttelyssä kesällä 1969 ja se oli ensimmäinen kaksimoottorinen laajarunkokone. Rungon suunnitteli sama insinööri, joka suunnitteli toisen maailmansodan aikaisen Messerschmitt Me 262 -hävittäjän rungon. Airbus A300:n kapasiteetti on 226 matkustajaa. Air Francelle on rakennettu myös 250-paikkainen jatkettu versio, A300B2. A300 sai sertifioinnin aikataulusta edellä vuonna 1974. Vuoden 1975 lopulla Airbusilla oli 10 prosentin markkinaosuus ja 55 koneen toimituslista. Tämän vaiheen jälkeen yrityksellä oli vaikeuksia myydä uusia koneita. Lopulta yhdysvaltalainen Eastern Airlines vuokrasi neljä A300B4:ää, joka oli käännepiste. Kahdessa vuodessa yhtiöllä oli tämän jälkeen 133 tilausta, ja sen markkinaosuus oli noussut 26 prosenttiin. Vuoden 1979 lopussa Airbusilla oli 256 tilausta ja 32 tilaajaa. 81 konetta oli jo 14 eri lentoyhtiön käytössä.A300-600ST BelugaKuljetuskoneA30021994/19951999Beluga on Airbusin kuljetuskone, jolla Airbusin osia kuljetetaan Englannista ja Saksasta Toulouseen loppukokoonpanoa varten. Rungon kuljetustila on 4,88m × 4,88m.A310LaajarunkokoneA30021982/19831998A 310 esiteltiin heinäkuussa 1978. Se on A300:n lyhennetty versio, johon mahtuu 218 matkustajaa. Kone oli ensimmäinen, joka oli alun alkaen suunniteltu kahdelle lentäjälle ja varustettu lasiohjaamolla (CRT-näytöt mekaanisten mittarien sijaan). British Aerospace, jonka haltuun Hawker-Siddeley oli joutunut, tuli Airbusin osakkaaksi vuonna 1979. Tällöin kaikki suuret eurooppalaiset lentokonevalmistajat olivat yhdessä ja valmiita kilpailemaan McDonnell-Douglasin ja Boeingin kanssa. A318KapearunkokoneA32022002/20032013A320-perheen lyhin versio, tilaa 107 matkustajalle.A319KapearunkokoneA32021995/1996jatkuu edelleenSuosittu A320:n lyhyempi versio. 124 paikkaa. A319:stä on kehitetty myös pitkän kantaman versio.A320KapearunkokoneA32021987/1988jatkuu edelleenVuonna 1979 Airbus päätti liittää osakasyritystensä kehittelemän 130-170-paikkaisen koneen valikoimaansa. Nimeksi tuli A320, ja se pystyi kilpailemaan DC-9:n ja Boeing 737:n kanssa. Airbus A320 tuli markkinoille vuonna 1984. Kone edusti ja edustaa edelleen varsin modernia teknologiaa, ja esimerkiksi ohjaamo suunniteltiin täysin uudestaan. A320-sarjan koneissa on myös kapearunkoisten matkustajakoneiden tilavin matkustamo. A320 oli ensimmäinen matkustajakone, jossa oli fly-by-wire-ohjaus ja sivussa oleva ohjaustikku (stick) perinteisen ”ratin” sijasta. Ohjaamosta tuli standardi kaikille Airbus-koneille, ja eri konetyyppien ohjausominaisuudet muutettiin samanlaisiksi, mikä säästää huomattavasti lentäjien koulutuskustannuksia. Koneen tultua käyttöön kerrottiin tarinoita, kuinka A320:t jäivät taivaalle pyörimään tietokoneen ohjatessa konetta. Nämä olivat teknologiamurroksen voimakkuutta kuvaavia urbaaneja legendoja. A320-sarjasta tuli valtaisa menestys, sillä lentoyhtiöt tarvitsivat uusia lyhyen ja keskipitkän kantaman koneita. Vaikka Boeing 737:n ja DC-9:n (MD-80, MD-90) uudet versiot myivät hyvin, myös Airbusille oli markkinarako.
Ensimmäiset A320-asiakkaat olivat Air France, British Caledonian, Adria Airways, Air Inter ja Cyprus Airways, jotka olivat olennaisesti englantilaisten ja ranskalaisten vaikutusvallassa olevia yhtiöitä.A321KapearunkokoneA32021993/1994jatkuu edelleenA320:n pidennetty versio, johon mahtuu 185 matkustajaa.A330 LaajarunkokoneA330/34021992/1994jatkuu edelleenA330 on A300:n tapaan kaksimoottorinen kone, mutta se on käytännössä A340:n kaksimoottorinen versio, täysin moderni ja kykenee mannertenvälisiin lentoihin. A330:sta on kaksi eri versiota, -200 ja -300.A330-743L Beluga XLKuljetuskoneA33022018/2020jatkuu edelleenAirbus Beluga XL on jatkoa aiemmalle Beluga- kuljetuskoneelle. Se pohjautuu Airbus A330-200 koneeseen ja sen kehitys alkoi vuonna 2014. Se kehitettiin, koska aiemmat Belugat alkoivat olla liian pieniä Airbusin tarkoituksiin. Koneen rahtitila on 30% suurempi edeltäjäänsä verrattuna.A340LaajarunkokoneA330/34041991/19932011Pitkän matkan matkustajakone. A340:sta on kehitetty neljä eri mallia, -200, -300 sekä erittäin pitkän matkan versiot -500 ja -600.A350LaajarunkokoneA35022013/2015jatkuu
edelleenA350:n oli tarkoitus olla A330:sta jatkokehitelty kaksimoottorinen pitkän matkan matkustajakone. Airbus hylkäsi suunnitelman Boeingin julkaistua 787 Dreamliner-koneensa ja suunnitteli koneen kokonaan uudelta pohjalta. Koneesta oli tarjolla kolmea eri versiota, -800, -900, -1000, mutta 800-version tuotanto peruuntui vähäisen kysynnän vuoksi. Tuotanto käynnistyi 2013. Finnair on tilannut 19 A350-konetta.A380LaajarunkokoneA38042005/20072021Maailman suurin matkustajalentokone, jonka ensilento tapahtui 27. huhtikuuta 2005. Koneen tuotanto on myöhästynyt useasti. A380 on kokonaan kaksikerroksinen ja se aloitti kaupallisen liikenteen vuoden 2007 loppupuolella. Suurimpia asiakkaita ovat Emirates, Air France ja Singapore Airlines.A220KapearunkokoneA22022013/2016jatkuu edelleenKone tunnettiin aiemmin nimellä Bombardier C-series. Vuonna 2018 Airbus osti C-seriesin jolloin koneen nimeksi tuli A220. Koneesta on kaksi versiota: A220-100 ja -300. Konetyypin ensimmäinen käyttäjä oli Swiss International Air Lines.A400MSotilaskoneA40042009/2013 jatkuu edelleenAirbusin ensimmäinen sotilaskäyttöön suunniteltu lentokone. Sen tarkoituksena on kilpailla muun muassa C-130J Super Hercules-koneen kanssa. Hanke on viivästynyt Länsi-Euroopassa mm. sen vuoksi, että puolustusmenojen leikkaukset ovat lykänneet sen hankintoja.

Airbus tarjoaa kaikista tuotannossa olevista matkustajakonemalleistaan myös liikelentokoneversioita, Airbus Corporate Jets (ACJ), esim. ACJ318. 

 Lähteet 

Aiheesta muualla
 Airbus Industries

Luokka:EADS
Luokka:Seulonnan keskeiset artikkelit